ddrg/super_eurlex huggingface dataset:
Euroopa Liidu Teataja L 239 , 22/09/2000 Lk 0454 - 0456



Täitevkomitee otsus, 28. aprill 1999, C. SIS-i paigalduskulude kohta (SCH/Com-ex (99) 4) TÄITEVKOMITEE, võttes arvesse Schengeni lepingu rakendamise konventsiooni artiklit 132, võttes arvesse nimetatud konventsiooni artikleid 92 ja 119, võttes arvesse ja kiites heaks dokumendi SCH/OR. SIS (99) 3 rev, ON VASTU VÕTNUD JÄRGMISE OTSUSE: Käesolevaga kiidetakse heaks C. SIS-i paigalduseelarvele lisatavad uued kulud ja seega muutub nõutavaks igale Schengeni riigile määratud osamaks vastavalt Schengeni infosüsteemi (C. SIS) paigaldamise ja käitamise kulusid käsitleva finantsmääruse II jaotise punktis 2 ettenähtud kirjalikule menetlusele. Luxembourg, 28. aprill 1999 Esimees C. H. Schapper -------------------------------------------------- SCH/OR. SIS (99) 3 Rev Teema: Lubatud C. SIS-i paigalduskulude mitmeaastane tabel. 31. detsembri 1998 seisuga Vastavalt C. SIS-i paigaldus- ja käitluskulusid käsitlevatele finantsmäärustele (SCH/Com-ex (93) 16 rev. 2) esitab Prantsuse delegatsioon järgmisel leheküljel tabeli, milles võetakse kokku 1998. majandusaasta lõpul kinnitatud uued C. SIS-i paigalduskulud. Vastavalt juhtivkomitee 14. jaanuari 1999. aasta koosoleku taotlusele ei ole selles dokumendis teise kvartali kohta esitatud summa sama kui teises kvartaliaruandes (doc. SCH/OR. SIS (98) 118), mille keskrühm kiitis heaks 8. septembril 1998. Tegelikult osundas see dokument C. SIS-i ülevaatamislepingu jaoks märgistatud summat, nimelt 41 miljonit Prantsuse franki. Pärast lepingu allakirjutamist Atosega osutus tegelik summa eeldatust väiksemaks, st 38577191 Prantsuse franki. Juhtivkomiteel oli võimalik kanda vahe kolmanda ja neljanda kvartali C. SIS-i ülevaatuskuludesse samas eelarverubriigis, ületamata esialgest lubatud summat (41 miljonit Prantsuse franki). See oluline vahe nõudis 1998. aasta lubatud kulude tabeli muutmist, ootamata C. SIS-i 1998. aasta haldusaruande avaldamist, mis esitab tegelike kulude üksikasjad. Tabel tuleks esitada täitevkomiteele tunnustuse saamiseks. C. SIS-i tehnilise abi üksuse lubatud paigalduskulude mitmeaastane tabel 31. detsembri 1998 seisuga Kulude jaotus | Summa Prantsuse frankides | Kokku | C.SIS I Eelarve, mis kiideti heaks alates 18. detsembrist 1991 (esimene eelarve) kuni 31. detsembrini 1997 | 54828609 | | Allkokkuvõte | | 54828609 | Uued lubatud kulud: 1998 aasta esimeses kvartalis lubatud kulud | 662094 | | 1998 aasta teises kvartalis lubatud kulud | 39520727 | | 1998 aasta kolmandas kvartalis lubatud kulud. | 1705332 | | 1998 aasta neljandas kvartalis lubatud kulud | 1734221 | | Allkokkuvõte | | 43622374 | GSIS I kokku | | 98450983 | SIS II Kuni 31. detsembrini 1997 heakskiidetud eelarve | 2400000 | | I. Allkokkuvõte | | 2400000 | Uued lubatud kulud: 1998 aasta esimeses kvartalis lubatud kulud | 600000 | | 1998 aasta teises kvartalis lubatud kulud | 0 | | 1998 aasta kolmandas kvartalis lubatud kulud | 13000 | | 1998 aasta neljandas kvartalis lubatud kulud | 0 | | II. Allkokkuvõte | | 613000 | SIS II kokku | | 3013000 | Kogusumma | | 101463983 | --------------------------------------------------
Euroopa Liidu Teataja L 239 , 22/09/2000 Lk 0409 - 0410



Täitevkomitee otsus, 28. aprill 1999, telekommunikatsiooni käsitleva Schengeni acquis kohta (SCH/Com-ex (99)6) TÄITEVKOMITEE, võttes arvesse Schengeni lepingu rakendamise konventsiooni artiklit 132, võttes arvesse nimetatud konventsiooni artiklit 44, ON VASTU VÕTNUD JÄRGMISE OTSUSE: Käesolevaga kiidetakse heaks vastavalt artiklist 44 tulenevale volitusele määratletud Schengeni riikide politsei- ja tolliteenistuste tulevase piiriülese digitaalse raadiosüsteemi taktikalised ja operatiivsed nõuded, ühtsete krüpteerimisalgoritmide valmistamise ja haldamise eeskirjad ning muud järgmises üheksas dokumendis ettenähtud kokkulepped, mis on kehtestatud telekommunikatsiooni alamrühma volituste alusel. 1. SCH/I-telekom (92)21 Rev. 2, [1] 12. juuni 1992 "Politsei- ja tolliteenistuste telekommunikatsiooniseadmete vajaduste määratlus" 2. SCH/I-telekom (95)18, [2] 8. juuni 1995 "Julgeolekuorganisatsioonide digitaalsed raadiosidesüsteemid (taktikalised ja operatiivsed nõuded)" 3. SCH/I-telekom (96)44 Rev. 5, [3] 14. november 1997 "Nõuded Schengeni riikide tulevaste digitaalsete raadio tüvisüsteemide terminalidele ja kasutajaliidestele" 4. SCH/I-telekom (95)33 Rev. 2, [4] 6. detsember 1995 "Taotlus ETSI-le uurida Schengeni funktsionaalsetele nõuetele vastavaid Euroopa norme" 5. SCH/I-telekom (95)35, [5] 21. november 1995 "Schengeni sidenõuded ja TETRA standard" 6. SCH/I-telekom-krüpto (95)37 Rev. 4, [6] 8. juuli 1996 "Julgeolekuorganisatsioonide digitaalne raadiosidevõrk (julgeolekunõuded)" 7. SCH/I-teleom-krüpto (97)7 Rev. 5, [7] 24. veebruar 1998 "Schengeni algoritmide kasutamise ja valdamise kokkulepe" 8. SCH/I-telekom-krüpto (97)10 Rev. 2, [8] 24. veebruar 1998 "Schengeni konkreetse-te algoritmide loomise kriteeriumid" 9. SCH/I (98)17 Rev. 4, [9] 26. mai 1998 "Telekommunikatsiooni alamühma volituste muutmine mitmesuguste digitaalsete raadiosidesüsteemide koostalitlusvõime aspektide uurimiseks" Luxembourg, 28. aprill 1999 Esimees C. H. Schapper [1] Konfidentsiaalne dokument. [2] Konfidentsiaalne dokument. [3] Konfidentsiaalne dokument. [4] Konfidentsiaalne dokument. [5] Konfidentsiaalne dokument. [6] Konfidentsiaalne dokument. [7] Konfidentsiaalne dokument. [8] Konfidentsiaalne dokument. [9] Konfidentsiaalne dokument. --------------------------------------------------
Euroopa Liidu Teataja L 239 , 22/09/2000 Lk 0298 - 0298



Täitevkomitee otsus, 28. aprill 1999, mis käsitleb käsiraamatu koostamist dokumentide kohta, kuhu võib kanda viisa (SCH/Com-ex (99) 14) 16. detsembri 1998. aasta kohtumisel Berliinis otsustas täitevkomitee koostada käsiraamatu dokumentide kohta, kuhu võib kanda viisa (SCH/Com-ex (98) 56). Käsiraamat peab hõlmama järgmisi jaotisi: I osa | Reisidokumendid, kuhu võib kanda viisa | II osa | Schengeni riikide väljastatavad välismaalase passid, kuhu võib kanda viisa | III osa | Rahvusvaheliste organisatsioonide väljastatud reisidokumendid | IV jagu | Originaalide koopiaid sisaldava dokumentide kogu järkjärguline koostamine | V jagu | Teave teadaolevate fiktiivsete passide kohta | Täitevkomitee märgib ära tõiga, et lisaks I osale (Reisidokumendid, kuhu võib kanda viisa), mis edastati talle 16. detsembril 1998, on nüüd samuti kättesaadavad II, III ja V osa (vt lisa). [1] See tähendab, et olulised osad käsiraamatu dokumentidest, kuhu võib kanda viisa, on kättesaadavad. Euroopa Liidu tasandil toimub originaalide koopiaid sisaldava dokumentide kogu järkjärguline koostamine. Samuti võib kasutada Interpoli väljaantud autentsete dokumentide käsiraamatut. I osa läbivaadatud versioon ning II, III ja V osa jagatakse diplomaatilistele ja konsulaaresindustele välisriikides. Samuti võib neid saata piiriasutustele ja muudele välismaalaste seadusega seotud küsimustega tegelevatele asutustele. Nendest dokumentidest, kuhu võib kanda viisa, koostatud käsiraamatu olemasolevad jaotised tuleks vajaduse korral läbi vaadata, näiteks iga kolme kuu järel alates 1. juulist 1999. Luxembourg, 28. aprill 1999 Esimees C. H. Schapper [1] Vt dokumendi SCH/Com-ex (98) 56 lisa. --------------------------------------------------
Euroopa Liidu Teataja L 239 , 22/09/2000 Lk 0457 - 0457



Täitevkomitee otsus, 28. aprill 1999, SIRENE käsiraamatu ajakohastamise kohta (SCH/Com-ex (99) 5) TÄITEVKOMITEE, võttes arvesse Schengeni lepingu rakendamise konventsiooni artiklit 132, võttes arvesse nimetatud konventsiooni artiklit 108, ON VASTU VÕTNUD JÄRGMISE OTSUSE: SIRENE käsiraamat on ajakohastatud; uus versioon (SCH/OR. SIS-SIRENE (99) 64) on lisatud käesolevale otsusele. [1] Luxembourg, 28. aprill 1999 Esimees C. H. Schapper [1] Vt SCH/Com-ex (98) 17. --------------------------------------------------
Euroopa Liidu Teataja L 239 , 22/09/2000 Lk 0453 - 0453



Täitevkomitee otsus, 28. aprill 1999, kasutajatoe 1999. aasta eelarve kohta (SCH/Com-ex (99) 3) TÄITEVKOMITEE, võttes arvesse Schengeni lepingu rakendamise konventsiooni, edaspidi "Schengeni konventsioon", artiklit 132, võttes arvesse nimetatud konventsiooni artiklit 119, ON VASTU VÕTNUD JÄRGMISE OTSUSE: 1. Kasutajatoe eelarveprojektiks aastaks 1999 kinnitatakse 1880000 Belgia franki. 2. Lepinguosaliste osamakse arvutatakse vastavalt Schengeni konventsiooni artiklis 119 sätestatud jaotamispõhimõttele ja täitevkomitee 7. oktoobri 1997. aasta otsusele (dokument SCH/Com-ex (97) 18). 3. Käesoleva otsusega volitatakse Beneluxi Majandusliitu, kes on käesoleva lepingu osaline, alustama osamaksude nõudmist osapooltelt. Luxembourg, 28. aprill 1999 Esimees C. H. Schapper --------------------------------------------------
Euroopa Liidu Teataja L 248 , 21/09/1999 Lk 0030 - 0031



Euroopa ühenduste liikmesriikide valitsuste esindajate otsus, 15. september 1999, millega nimetatakse ametisse Euroopa Ühenduste komisjoni president ja komisjoni liikmed (1999/627/EÜ, ESTÜ, Euratom) EUROOPA ÜHENDUSTE LIIKMESRIIKIDE VALITSUSTE ESINDAJAD, võttes arvesse Euroopa Ühenduse asutamislepingut, eriti selle artikli 214 lõike 2 kolmandat lõiku ja artiklit 215, võttes arvesse Euroopa Söe- ja Teraseühenduse asutamislepingut, eriti selle artikli 10 lõike 2 kolmandat lõiku ja artiklit 12, võttes arvesse Euroopa Aatomienergiaühenduse asutamislepingut, eriti selle artikli 127 lõike 2 kolmandat lõiku ja artiklit 128 ning arvestades järgmist: (1) võttes arvesse, et kuni 22. jaanuarini 2000 ametisse nimetatud komisjoni president ja komisjoni liikmed astusid kollektiivselt tagasi, on liikmesriikide valitsuste esindajad ühisel kokkuleppel nimetanud Euroopa Ülemkogu istungi raames vastuvõetud deklaratsiooniga Romano PRODI isikuks, kelle nad kavatsevad määrata komisjoni presidendiks; (2) Euroopa Parlament kiitis selle kandidatuuri heaks oma 5. mai 1999. aasta resolutsiooniga; (3) Romano PRODI tegi oma 9. juuli 1999. aasta avaldusega teatavaks liikmesriikide valitsustega toimunud kontaktide tulemused; (4) 19. juuli 1999. aasta otsusega 1999/499/EÜ, ESTÜ, Euratom [1] määrasid liikmesriikide valitsuste esindajad ühisel kokkuleppel komisjoni poolt ametisse määratud presidendiga kindlaks isikud, keda nad kavatsevad nimetada komisjoni liikmeteks praeguste tagasiastunud komisjoniliikmete asemel nende ametiaja lõpuni 22. jaanuarini 2000 ja järgmiseks viieks aastaks ajavahemikus 23. jaanuarist 2000 – 22. jaanuarini 2005; (5) 15. septembril 1999 toimunud hääletamisel kiitis Euroopa Parlament presidendi ja teised üles seatud komisjoniliikmete kandidaadid heaks nii ajavahemikuks 16. september 1999 – 22. jaanuar 2000 kui ka järgmiseks viieks aastaks ajavahemikus 23. jaanuar 2000 –22. jaanuar 2005; (6) seepärast on asjakohane lasta uuel komisjonil võimalikult kiiresti ametisse asuda ja jätkata oma tööd terve ametiaja jooksul alates 23. jaanuarist 2000 järgmise viie aasta jooksul; seega tuleks nad käeoleva otsusega üheaegselt mõlema ametiaja osas ametisse nimetada, ON KOKKU LEPPINUD JÄRGMISES: Artikkel 1 Käesolevaga määratakse ajavahemikuks 16. september 1999 – 22. jaanuar 2000 ja 23. jaanuar 2000 – 22. jaanuar 2005 Euroopa Ühenduste Komisjoni: - presidendiks - Romano PRODI - liikmeteks: - Michel BARNIER - Frits BOLKESTEIN - Philippe BUSQUIN - Mr David BYRNE - Loyola DE PALACIO DEL VALLE LERSUNDI - Anna DIAMANTOPOULOU - Franz FISCHLER - Neil KINNOCK - Pascal LAMY - Erkki LIIKANEN - Mario MONTI - Poul NIELSON - Christopher PATTEN - Viviane REDING - Michaele SCHREYER - Pedro SOLBES MIRA - Günter VERHEUGEN - António VITORINO - Margot WALLSTRÖM. Artikkel 2 Käesolev otsus jõustub 16. septembril 1999. Artikkel 3 Käesolev otsus avaldatakse Euroopa Ühenduste Teatajas. Brüssel, 15. september 1999 Eesistuja A. Satuli [1] EÜT L 194, 27.7.1999, lk 45. --------------------------------------------------
Euroopa Liidu Teataja L 317 , 15/12/2000 Lk 0375 - 0375



Nõukogus kokku tulnud liikmesriikide valitsuste esindajate otsus, 18. september 2000, nõukogus kokku tulnud liikmesriikide valitsuste esindajate sõlmitud AKV-EÜ partnerluslepingu rakendamiseks võetavaid meetmeid ja järgitavaid menetlusi käsitleva sisekokkuleppe ajutise kohaldamise kohta (2000/771/EÜ) NÕUKOGUS KOKKU TULNUD EUROOPA ÜHENDUSE LIIKMESRIIKIDE VALITSUSTE ESINDAJAD, võttes arvesse Euroopa Ühenduse asutamislepingut, võttes arvesse 23. juunil 2000 Cotonous (Beninis) alla kirjutatud AKV-EÜ partnerluslepingut (edaspidi "AKV-EÜ leping"), võttes arvesse komisjoni eelnõu ning arvestades, et: (1) Vastavalt neljanda AKV-EÜ konventsiooni artikli 366 lõikele 3 võtab AKV-EÜ ministrite nõukogu vastu otsuse ajutiste meetmete kohta, mida kohaldatakse alates 2. augustist 2000 kuni AKV-EÜ lepingu jõustumiseni. (2) Nende üleminekuaja meetmete vastuvõtmine toob kaasa peaaegu kõigi AKV-EÜ lepingu sätete rakendamise, välja arvatud 9. EAFi rakendussätted. (3) Nõukogus kokku tulnud liikmesriigid on vastu võtnud AKV-EÜ lepingu rakendamiseks võetavaid meetmeid ja järgitavaid menetlusi käsitleva sisekokkuleppe. Kõnealune sisekokkulepe ei saa jõustuda enne, kui see on vastu võetud igas liikmesriigis vastavalt põhiseadusest tulenevatele nõuetele. (4) Vastavalt 2. augustist 2000 kuni AKV-EÜ lepingu jõustumiseni kohaldatavate üleminekuaja meetmete artiklile 6 peavad liikmesriigid ja ühendus võtma vajalikud meetmed nende kohaldamiseks, toimides igaüks enese nimel. (5) Järelikult tuleb liikmesriikidele AKV-EÜ lepingu varajasel rakendusperioodil järgitavaid menetlusi kehtestades sätestada sisekokkuleppe ajutine kohaldamine, ON KOKKU LEPPINUD JÄRGMISES: Artikkel 1 Nõukogus kokku tulnud liikmesriikide valitsuste esindajate sõlmitud AKV-EÜ partnerluslepingu rakendamiseks võetavaid meetmeid ja järgitavaid menetlusi käsitleva sisekokkuleppe sätteid kohaldatakse ajutiselt alates 2. augustist 2000. Sisekokkuleppe tekst lisatakse käesolevale otsusele. Artikkel 2 Käesolev otsus jõustub samal ajal AKV-EÜ lepingu varajase rakendamise üleminekuaja meetmetega. See jääb jõusse kuni AKV-EÜ lepingu rakendamiseks võetavaid meetmeid ja järgitavaid menetlusi käsitleva sisekokkuleppe jõustumiseni. Artikkel 3 Käesolev otsus avaldatakse Euroopa Ühenduste Teatajas. Brüssel, 18. september 2000 Liikmesriikide valitsuste nimel eesistuja H. Védrine --------------------------------------------------
Euroopa Liidu Teataja L 199 , 05/08/2000 Lk 0081 - 0082



Liikmesriikide valitsuste esindajate otsus, 26. juuli 2000, millega nimetatakse ametisse Euroopa Ühenduste Kohtu kohtunikud ja kohtujuristid (2000/491/EÜ, ESTÜ, Euratom) EUROOPA ÜHENDUSTE LIIKMESRIIKIDE VALITSUSTE ESINDAJAD, võttes arvesse Euroopa Ühenduse asutamislepingut, eriti selle artiklit 223, võttes arvesse Euroopa Söe- ja Teraseühenduse asutamislepingut, eriti selle artiklit 32b, võttes arvesse Euroopa Aatomienergiaühenduse asutamislepingut, eriti selle artiklit 139, ning arvestades järgmist: (1) Euroopa Ühenduste Kohtu kohtunike Ninon COLNERIC'i, David A. O. EDWARD'i, Peter JANN'i, P. J. G. KAPTEYN'i, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET'i ja Hans RAGNEMALM'i ning kohtujuristide Georgios COSMAS'i, Nial FENNELLY, Philippe LEGER'i ja Antonio SAGGIO ametiaeg lõpeb 6. oktoobril 2000. (2) Ajavahemikuks 7. oktoober 2000 – 6. oktoober 2006 k.a tuleks Euroopa Ühenduste Kohtu liikmed ja kohtujuristid osaliselt asendada, ON KOKKU LEPPINUD JÄRGMISES: Artikkel 1 1. Käesolevaga nimetatakse ajavahemikuks 7. oktoober 2000 – 6. oktoober 2006 Euroopa Ühenduse Kohtu kohtunikeks: Ninon COLNERIC José Narciso DA CUNHA RODRIGUES David A. O. EDWARD Peter JANN Antonio Mario LA PERGOLA Jean-Pierre PUISSOCHET Christiaan W. A. TIMMERMANS Stig VON BAHR 2. Käesolevaga nimetatakse ajavahemikuks 7. oktoober 2000 – 6. oktoober 2006 Euroopa Ühenduse Kohtu kohtujuristideks: L. A. GEELHOED Philippe LEGER Christine STIX-HACKL Antonio TIZZANO Artikkel 2 Käesolev otsus avaldatakse Euroopa Ühenduste Teatajas. Brüssel, 26. juuli 2000 Eesistuja P. Vimont --------------------------------------------------
Euroopa Liidu Teataja C 183 , 29/06/2001 Lk 0001 - 0001



Alaliste esindajate komitee otsus, 13. juuni 2001, millega luuakse kõrgetasemeline töörühm (2001/C 183/01) ALALISTE ESINDAJATE KOMITEE, võttes arvesse Euroopa Ühenduse asutamislepingut, eriti selle artikli 207 lõiget 1, võttes arvesse nõukogu töökorda, eriti selle artikli 19 lõiget 3, ning arvestades järgmist: (1) Nõukogu jõudis 5. juunil 2001 kokkuleppele vajaduses luua kõrgetasemeline töörühm, et kindlustada töö koordineerimine ja saavutada maksupaketi osas samaaegne edu. (2) Nõukogu võib usaldada kõnealusele töörühmale muid ülesandeid, ON VASTU VÕTNUD JÄRGMISE OTSUSE: Artikkel 1 Käesolevaga luuakse kõrgetasemeline töörühm, edaspidi töörühm, mis kindlustab töö koordineerimise ja maksupaketi vallas samaaegse edu saavutamise. Artikkel 2 Töörühm koosneb liikmesriikide määratud kõrgetasemelistest esindajatest. Komisjon määrab kõrgetasemelise esindaja, kes osaleb töörühma töös. Töörühma juhib nõukogu eesistujaks oleva liikmesriigi esindaja. Artikkel 3 Aruandlus nõukogule toimub täielikus kooskõlas Euroopa Ühenduse asutamislepingu artikliga 207. Artikkel 4 Üldise majandusarengu ja majanduspoliitikaga seotud küsimuste käsitlemisel tuleb majandus- ja rahanduskomiteele ja/või majanduspoliitika komiteele edastada võimaliku arvamuse saamiseks töörühma aruanded, ilma et see piiraks alaliste esindajate komitee rolli. Artikkel 5 Töörühma tulevikku käsitletakse pärast maksupaketi osas lõplikule kokkuleppele jõudmist. Artikkel 6 Käesolev otsus jõustub selle vastuvõtmise päeval. See avaldatakse Euroopa Ühenduste Teatajas. Brüssel, 13. juuni 2001 Alaliste esindajate komitee nimel eesistuja G. Lund --------------------------------------------------
Euroopa Liidu Teataja L 194 , 23/07/2002 Lk 0035 - 0035



Nõukogus kokku tulnud liikmesriikide valitsuste esindajate otsus, 19. juuli 2002, Euroopa Söe- ja Teraseühenduse (ESTÜ) asutamislepingu tähtaja möödumise tagajärgede kohta ESTÜ sõlmitud rahvusvaheliste lepingute suhtes (2002/595/EÜ) NÕUKOGUS KOKKU TULNUD EUROOPA SÖE- JA TERASEÜHENDUSE LIIKMESRIIKIDE VALITSUSTE ESINDAJAD, arvestades järgmist: (1) Vastavalt ESTÜ asutamislepingu artiklile 97 möödub selle tähtaeg 23. juulil 2002. (2) ESTÜ on kolmandate riikidega sõlminud mitmeid rahvusvahelisi lepinguid. (3) Nendes lepingutes puuduvad sätted ESTÜ asutamislepingu tähtaja võimaliku möödumise kohta. (4) ESTÜ asutamislepinguga hõlmatud küsimusi reguleeritakse pärast selle lepingu tähtaja möödumist Euroopa Ühenduse asutamislepinguga. (5) ESTÜ ja asjaomaste sektorite huvides on, et nimetatud rahvusvahelised lepingud jääksid kehtima ka pärast ESTÜ asutamislepingu tähtaja möödumist; seetõttu tuleks need üle anda Euroopa Ühendusele, ON VASTU VÕTNUD JÄRGMISE OTSUSE: Artikkel 1 Alates 24. juulist 2002 võtab ESTÜ sõlmitud rahvusvahelistest lepingutest tulenevad õigused ja kohustused üle Euroopa Ühendus. Artikkel 2 Käesolev otsus jõustub järgmisel päeval pärast selle avaldamist Euroopa Ühenduste Teatajas. Käesolevat otsust kohaldatakse alates 24. juulist 2002. Brüssel, 19. juuli 2002 Eesistuja T. Pedersen --------------------------------------------------
Euroopa Liidu Teataja L 184 , 13/07/2002 Lk 0024 - 0025



Nõukogus kokku tulnud liikmesriikide valitsuste esindajate otsus, 25. juuni 2002, mis käsitleb nõukogus kokku tulnud liikmesriikide valitsuste esindajate sisekokkuleppe (ühenduse abi rahastamise ja haldamise kohta vastavalt 23. juunil 2000. aastal Cotonous (Beninis) allkirjastatud Aafrika, Kariibi mere ja Vaikse ookeani riikide ning Euroopa Ühenduse ja selle liikmesriikide vahelise partnerluslepingu finantsprotokollile ning finantsabi eraldamise kohta nendele ülemeremaadele ja -territooriumidele, mille suhtes kohaldataks EÜ asutamislepingu2 neljandat osa) ajutist kohaldamist (2002/579/EÜ) NÕUKOGUS KOKKU TULNUD EUROOPA ÜHENDUSE LIIKMESRIIKIDE VALITSUSTE ESINDAJAD, võttes arvesse Euroopa Ühenduse asutamislepingut, võttes arvesse 23. juunil 2000. aastal Cotonous (Beninis) alla kirjutatud AKV-EÜ partnerluslepingut (edaspidi "AKV-EÜ leping") ning arvestades järgmist: (1) AKV-EÜ leping ei jõustu enne, kui on täidetud kõigi liikmesriikide põhiseadusest tulenevad nõuded vastavalt lepingu artiklile 93. (2) AKV-EÜ suursaadikute komitee tegi 28. veebruaril otsuse, millega võeti vastu 1. augustini 2000 kohaldatavad üleminekuaja meetmed. (3) Vastavalt neljanda AKV-EÜ konventsiooni artikli 366 lõikele 3, muudetud 4. novembril 1995 Mauritiuses allkirjastatud kokkuleppega, on AKV-EÜ ministrite nõukogu otsusega nr 1/2000 [1] vastu võtnud üleminekuaja meetmed ajavahemikuks 2. augustist 2000 kuni 1. juunini 2002. (4) AKV-EÜ ministrite nõukogu muutis otsusega nr 1/2002 ülalmainitud otsust nr 1/2000, pikendades selle kohaldamist kuni AKV-EÜ lepingu jõustumiseni. (5) Ühenduse liikmesriikidelt nõutakse vastavalt otsuse nr 1/2000 artiklile 6 neile kohaste sammude astumist seoses üleminekuaja meetmete rakendamisega. (6) Nõukogus kokku tulnud liikmesriikide valitsuste esindajad on jõudnud üksmeelele sisekokkuleppe suhtes AKV riikidele antava ühenduse abi rahastamise ja haldamise kohta, mis vastab programmihaldamist ja kokkuleppe rakendamist käsitlevatele sätetele. Kõnesolev kokkulepe ei jõustu enne, kui iga liikmesriik võtab selle vastu vastavalt oma põhiseadusest tulenevatele nõuetele. (7) Liikmesriikide valitsuste esindajad otsustasid 3. oktoobri 2000. aasta otsusega, et teatavaid sisekokkuleppe sätteid peaks kohaldama ajutiselt kuni 1. juunini 2002. (8) Samade sisekokkuleppe sätete kohaldamist peaks ajutiselt jätkama kuni kokkuleppe jõustumiseni, ON VASTU VÕTNUD JÄRGMISE OTSUSE. Artikkel 1 Alates käesoleva otsuse vastvõtmise kuupäevast jätkatakse ajutiselt sisekokkuleppe üheksanda Euroopa Arengufondiga seotud järgmiste sätete kohaldamist. 1. Programmihaldamise protsessiga seotud artiklid 14, 15, 16 ja artikli 19 lõiked 1, 2, 3 ja 4. 2. Programmihaldamise protsessi rakendamist käsitlevad artiklid 21 ja 27. 3. Investeerimisasutuse tegevuse ettevalmistamist käsitlevad artiklid 29 ja 30; ja 4. Finantsmääruse vastuvõtmist käsitlev artikkel 31. Artikkel 2 Käesolev otsus jääb jõusse kuni sisekokkuleppe jõustumiseni. See avaldatakse Euroopa Ühenduste Teatajas. Luxembourg, 25. juuni 2002 Eesistuja J. Matas I Palou [1] EÜT L 195, 1.8.2000, lk 46. --------------------------------------------------
Euroopa Liidu Teataja L 277 , 28/10/2003 Lk 0016 - 0016



Liikmesriikide, kelle omavääringuks on euro, valitsuste poolt riigipeade või valitsusjuhtide tasandil ühisel kokkuleppel tehtud otsus, 16. oktoober 2003, millega nimetatakse ametisse Euroopa Keskpanga president (2003/767/EÜ) EUROOPA ÜHENDUSE LIIKMESRIIKIDE, KELLE OMAVÄÄRINGUKS ON EURO, RIIGIPEAD VÕI VALITSUSJUHID, võttes arvesse Euroopa Ühenduse asutamislepingut, eriti selle artikli 112 lõike 2 punkti b ja lõiget 4, ning Euroopa Keskpankade Süsteemi ja Euroopa Keskpanga põhikirja käsitleva protokolli artikleid 11.2 ja 43.3, võttes arvesse nõukogu soovitust, [1] võttes arvesse Euroopa Parlamendi arvamust, [2] võttes arvesse Euroopa Keskpanga nõukogu arvamust [3] ning arvestades järgmist: (1) Euroopa Keskpanga president Wim Duisenberg teatas 9. jaanuari 2003. aasta kirjas Euroopa Liidu Nõukogu peasekretärile, et ta kavatseb 9. juulil 2003 panga presidendi kohalt tagasi astuda. (2) 17. aprilli 2003. aasta kirjas Euroopa Ülemkogu eesistujale nõustus Wim Duisenberg jätkama ülesannete täitmist kuni kuupäevani, mil nimetatakse ametisse tema ametijärglane, ON VASTU VÕTNUD JÄRGMISE OTSUSE: Artikkel 1 Käesolevaga nimetatakse Jean-Claude TRICHET Euroopa Keskpanga presidendiks kaheksa-aastaseks ametiajaks, mis algab 1. novembril 2003, kusjuures Wim Duisenbergi tagasiastumispalve rahuldatakse ja see jõustub nimetatud päeval. Artikkel 2 Käesolev otsus avaldatakse Euroopa Liidu Teatajas. Brüssel, 16. oktoober 2003 Eesistuja S. Berlusconi [1] ELT L 181, 19.7.2003, lk 45. [2] Arvamus on esitatud 23. septembril 2003 (Euroopa Liidu Teatajas seni avaldamata). [3] ELT C 187, 7.8.2003, lk 16. --------------------------------------------------